# Pusan

|  |
| --- |
| Pusan |
| 부산시 |
| Metropolitné mesto |
|  pláž a moderná štvrť Haeundae  |
|

|  |
| --- |
|  Erb  |

 |
| Štát |  Kórejská republika |
|  |
| Súradnice | ﻿ / ﻿ |
|  |
|

 Poloha mesta v krajine

 |
|  Interaktívna mapa mesta
 |
|  |
| **Webová stránka:**  busan.go.kr |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

Mestská časť Seomyeon
**Pusan** (kórejsky 부산) je prímorské metropolitné mesto v Kórejskej republike. S rozlohou 763 km² a vyše 3,6 miliónmi obyvateľov je druhé najväčšie mesto v štáte. Mesto je dôležitým dopravným uzlom v lodnej preprave, nachádza sa tu veľký prístav. Pusan je známy hlavne v oblasti kultúrneho a spoločenského života. Každoročne sa tu organizuje medzinárodný filmový festival.

## Polohopis

Pusan leží v juhovýchodnej časti Kórejskej republiky, približne 420 kilometrov od hlavného mesta Soul (서울). Je obklopený pohoriami zo severu a Japonským morom z juhu. Mestom pretekajú dve rieky, Nakdong-gang (낙동강) a Sujong-gang (수영강).

## Podnebie

Mesto sa nachádza v miernom podnebnom pásme kontinentálneho rázu, ktoré je typické pre monzúnové oblasti a charakteristické výrazným rozdielom medzi teplotami v lete a v zime. Priemerná ročná teplota je 13,7 °C a priemerný ročný počet zrážok je 1 383 milimetrov.

## Administratívne rozdelenie

Časti mesta
Pusan bol od roku 1957 rozdelený na 6 mestských štvrtí nazývaných „gu“ (구). V súčasnosti má 15 mestských štvrtí a 1 okres nazývaný „gun“ (군).

|  |  |
| --- | --- |
| * Čung-gu (중구)
* Häundä-gu (해운대구)
* Jondže-gu (연제구)
* Jongdo-gu (영도구)
* Kangso-gu (강서구)
* Kidžang-gun (기장군)
* Kümdžong-gu (금정구)
* Nam-gu (남구)
 | * Puk-ku (북구)
* Pusandžin-gu (부산진구)
* Saha-gu (사하구)
* Sasang-gu (사상구)
* So-gu (서구)
* Sujong-gu (수영구)
* Tong-gu (동구)
* Tongnä-gu (동래구)
 |

## Kultúra a zaujímavosti

### Šport

Od roku 1982 sa v meste hráva najvyššia bejzbalová liga KBO. Mužstvo Lotte Giants hráva svoje domáce zápasy na štadióne Sadžik v mestskej časti Tongnä-gu (동래구).

Pusan sa tiež zúčastňuje K League 2, druhej divízie kórejského profesionálneho futbalu. Štadión Gudeok je domovským štadiónom Busan I'Park.

### Hudba

Rodákmi sú členovia známej kórejskej skupiny, BTS, Park Jimin, Jeon Jungkook a taktiež aj člen kórejskej skupiny Stray Kids, Yang Yeongin (I.N)

## Doprava

### Letecká doprava

V západnej časti Pusanu, vo štvrti Kangso-gu (강서구), sa nachádza medzinárodné letisko Kimhä (김해). Otvorené bolo v roku 1976. V súčasnosti sa dokončujú práce na novom terminále. Letisko prevádzkuje vnútroštátne lety a medzinárodné lety len do vybraných ázijských destinácií. Výnimku tvorí spoj s Európou, let na trase Pusan – Mníchov spoločnosťou Lufthansa. Z Pusanu lietajú i dve najväčšie kórejské spoločnosti Korean Air a Asiana Airlines.

### Železničná doprava

Pusan je napojený na železničnú linku Kjongbu (경부), ktorá ho spája s mestami Soul (서울), Tädžon (대전) a Tägu (대구). Čas cestovania rýchlodráhou KTX do približne 420 km vzdialeného hlavného mesta Soul vyjde na 150 minút.

## Partnerské mestá

* Auckland, Nový Zéland (1996)
* Barcelona, Španielsko (1983)
* Dubaj, Spojené arabské emiráty (2006)
* Fukuoka, Japonsko (1989)
* Hočiminovo Mesto, Vietnam (1995)
* Chicago, USA (2007)
* Istanbul, Turecko (2002)
* Kao-siung, Taiwan (1966)
* Los Angeles, USA (1967)
* Montreal, Kanada (2000)
* Rio de Janeiro, Brazília (1985)
* Surabaja, Indonézia (1994)
* Šanghaj, Čínska ľudová republika (1993)
* Šimonoseki, Japonsko (1976)
* Tijuana, Mexiko (1995)
* Valparaíso, Čile (1999)
* Viktória, Austrália (1994)
* Vladivostok, Rusko (1992)
* Western Cape, Južná Afrika (2000)

## Iné projekty

Commons* Commons ponúka multimediálne súbory na tému **Pusan**

## Zdroj

* *Tento článok je čiastočný alebo úplný preklad článku Busan na anglickej Wikipédii (číslo revízie nebolo určené).*